open-index/open-wikipedia-markdown huggingface dataset:
Νε Γουίν

Ο **Νε Γουίν** (βιρμ. နေဝင်း, 24 Μαΐου 1911 – 5 Δεκεμβρίου 2002), γεννημένος ως **Σου Μάουνγκ** (ရှူမောင်, *Shu Maung*), ήταν Βιρμανός στρατηγός και πολιτικός, που διετέλεσε Πρωθυπουργός της Βιρμανίας (της σημερινής Μιανμάρ) από το 1958 έως το 1960 και από το 1962 έως το 1974, και επίσης Πρόεδρος της Βιρμανίας από το 1962 μέχρι το 1981. Ο Νε Γουίν υπήρξε στρατιωτικός δικτάτορας από το 1962 μέχρι το 1988.

Ο Νε Γουίν ίδρυσε το Κόμμα Σοσιαλιστικού Προγράμματος της Βιρμανίας (BSPP) και ανέτρεψε το κοινοβουλευτικό καθεστώς του Ου Νου με το Βιρμανικό πραξικόπημα του 1962, μετατρέποντας τη Βιρμανία σε μονοκομματικό σοσιαλιστικό καθεστώς, σύμφωνα με την ιδεολογία του «Βιρμανικού δρόμου προς τον σοσιαλισμό». Ο Νε Γουίν ήταν ο *de facto* ηγέτης της Βιρμανίας ως πρόεδρος του BSPP, υπό διάφορους τίτλους ως μέρος της στρατιωτικής του κυβερνήσεως, και ήταν γνωστός στους οπαδούς του ως **Ου** Νε Γουίν (το «ου» είναι τιμητική προσαγόρευση στη βιρμανική, με κυριολεκτικό νόημα κάτι σαν «Κύριος» ή «θείος»). Η διακυβέρνησή του χαρακτηριζόταν από εξωτερική πολιτική ευνοϊκή προς το Κίνημα των Αδεσμεύτων, απομονωτισμό, οικονομική στασιμότητα και κυριαρχία τοπικών δεισιδαιμονιών και προλήψεων (*γιαντάγια*). Ο Νε Γουίν παραιτήθηκε τον Ιούλιο του 1988, μετά την αποκαλούμενη «Εξέγερση 8888» που ανέτρεψε την εξουσία του κόμματός του, και αντικαταστάθηκε από τη στρατιωτική δικτατορία του «Κρατικού Συμβουλίου Ειρήνης και Ανάπτυξης» (SLORC). Ο Νε Γουίν διετήρησε κάποια επιρροή κατά τη δεκαετία του 1990, αλλά τελικώς τέθηκε σε περιορισμό στο σπίτι του, μέχρι τον θάνατό του σε ηλικία 92 ετών.

Κατά τη διάρκεια του Ψυχρού Πολέμου ο Νε Γουίν, ακολούθησε μια αυστηρώς ουδέτερη εξωτερική πολιτική, κρατώντας αποστασεις τόσο από τις Ηνωμένες Πολιτείες όσο και από τη Σοβιετική Ένωση. Από την άλλη πλευρά, οι σχέσεις του με τον Μάο Τσετούνγκ και τη Λαϊκή Δημοκρατία της Κίνας ήταν αρχικώς εξαιρετικά καλές, αλλά διαταράχθηκαν μεταξύ του 1967 και του 1971, εξαιτίας της κρυφής υποστηρίξεως του Μάο για το κομμουνιστικό αντάρτικο στο εσωτερικό της Βιρμανίας, και την έναρξη αντικινεζικών διαδηλώσεων από υποστηρικτές του καθεστώτος του ΝεΓουίν. Ωστόσο τον Μάρτιο του 1971 οι σχέσεις των δύο χωρών αποκαταστάθηκαν πλήρως και η Κίνα συνέχισε την οικονομική βοήθειά της προς τη Βιρμανία.

## Παραπομπές


## Βιβλιογραφία

* 
* 
* 
* 
* 

Κατηγορία:Πρόεδροι της Μιανμάρ
Κομητεία Κάλχουν (Νότια Καρολίνα)

Η **Κομητεία Κάλχουν** () είναι κομητεία στην πολιτεία της Νότιας Καρολίνας των Ηνωμένων Πολιτειών Αμερικής. Κατά την απογραφή του 2020, ο πληθυσμός ήταν 14,186 κάτοικοι. Η διοικητική πρωτεύουσα (*έδρα*) είναι το Σαιντ Μάθιους.  Η κομητεία ιδρύθηκε το 1908 και πήρε το όνομά της προς τιμήν του Τζον Κάλχουν γερουσιαστή των ΗΠΑ απο την Νότια Καρολίνα.

Σύμφωνα με το Γραφείο Απογραφής των ΗΠΑ, η κομητεία έχει συνολική έκταση 392,48 τετραγωνικά μίλια (1.016,5 τ.χλμ), εκ των οποίων 381,15 τετραγωνικά μίλια (987,2 τ.χλμ) είναι στεριά και 11,33 τετραγωνικά μίλια (29,3 τ.χλμ) καλύπτονται από ύδατα (λίμνες, ποτάμια). Είναι η δεύτερη μικρότερη κομητεία στη Νότια Καρολίνα σε χερσαία έκταση και η μικρότερη σε συνολική έκταση.

## Παραπομπές


Κατηγορία:Κομητείες της Νότιας Καρολίνας
Κομητεία Σάμτερ (Νότια Καρολίνα)

Η **Κομητεία Σάμτερ** () είναι κομητεία στην πολιτεία της Νότιας Καρολίνας των Ηνωμένων Πολιτειών Αμερικής. Κατά την απογραφή του 2020, ο πληθυσμός ήταν 105,556 κάτοικοι.Η διοικητική πρωτεύουσα (*έδρα*) είναι το Σάμτερ. Η κομητεία ιδρύθηκε το 1798 και πήρε το όνομά της προς τιμήν του Τόμας Σάμτερ, στρατηγό της Αμερικανικής Επανάστασης και γερουσιαστή των ΗΠΑ απο την Νότια Καρολίνα.

Σύμφωνα με το Γραφείο Απογραφής των ΗΠΑ, η κομητεία έχει συνολική έκταση 682,09 τετραγωνικά μίλια (1.766,6 km2), εκ των οποίων 665,08 τετραγωνικά μίλια (1.722,5 km2) είναι στεριά και 17,01 τετραγωνικά μίλια (44,1 km2) καλύπτονται από ύδατα (λίμνες, ποτάμια).

## Παραπομπές


Κατηγορία:Κομητείες της Νότιας Καρολίνας
Κομητεία Κάμπερλαντ (Τενεσί)

Η **Κομητεία Κάμπερλαντ** () είναι κομητεία στην πολιτεία του Τενεσί των Ηνωμένων Πολιτειών. Κατά την απογραφή του 2020, ο πληθυσμός ήταν 64, 760 κάτοικοι. Η διοικητική πρωτεύουσα (*έδρα*) είναι το Κρόσβιλλ.  Η κομητεία ιδρύθηκε το 1855 και πήρε το όνομά της από τα όρη Κάμπερλαντ.

Σύμφωνα με το Γραφείο Απογραφής των ΗΠΑ, η κομητεία έχει συνολική έκταση 685 τετραγωνικά μίλια (1.770 τ.χλμ), εκ των οποίων 681 τετραγωνικά μίλια (1.760 τ.χλμ) είναι στεριά και 3,8 τετραγωνικά μίλια (9,8 τ.χλμ) καλύπτονται από ύδατα (λίμνες, ποτάμια).  Είναι η τέταρτη μεγαλύτερη κομητεία στο Τενεσί ανά περιοχή.

## Παραπομπές


Κατηγορία:Κομητείες του Τενεσί
Κομητεία Νοξ (Τενεσί)

Η **Κομητεία Νοξ** () είναι κομητεία στην πολιτεία του Τενεσί των Ηνωμένων Πολιτειών. Κατά την απογραφή του 2020, ο πληθυσμός ήταν 500,669 κάτοικοι. Η διοικητική πρωτεύουσα (*έδρα*) είναι το Νόξβιλ. Η κομητεία ιδρύθηκε το 1792 και πήρε το όνομά της προς τιμήν του Χένρι Νοξ (1750–1806), ενός Αμερικανού πωλητή βιβλίων από την Βοστώνη που αργότερα έγινε Υπουργός Πολέμου των ΗΠΑ (1785–94).

Σύμφωνα με το Γραφείο Απογραφής των ΗΠΑ, η κομητεία έχει συνολική έκταση 526 τετραγωνικά μίλια (1.360 km2), εκ των οποίων 508 τετραγωνικά μίλια (1.320 km2) είναι στεριά και 18 τετραγωνικά μίλια (47 km2) καλύπτονται από ύδατα (λίμνες, ποτάμια).

## Παραπομπές


Κατηγορία:Κομητείες του Τενεσί
Κομητεία Γκρέισον (Τέξας)

Η **Κομητεία Γκρέισον** () είναι κομητεία στην πολιτεία του Τέξας των Ηνωμένων Πολιτειών Αμερικής. Κατά την απογραφή του 2020, είχε πληθυσμό 146,907 κάτοικοι. Η διοικητική πρωτεύουσα (*έδρα*) είναι το Σέρμαν. 

Η κομητεία ιδρύθηκε το 1846 και πήρε το όνομά της προς τιμήν του Πίτερ Βάγκνερ Γκρέισον, Γενικό Εισαγγελέα της Δημοκρατίας του Τέξας.
## Γεωγραφία
 
Σύμφωνα με το Γραφείο Απογραφής των ΗΠΑ, η κομητεία έχει συνολική έκταση 979 τετραγωνικά μίλια (2.540 τ.χλμ), εκ των οποίων τα 933 τ. μίλια (2.420 τ.χλμ) είναι στεριά και τα 46 τ. μίλια (120 τ.χλμ) (4,7%) καλύπτονται από ύδατα (λίμνες, ποτάμια).
### Γειτονικές κομητείες

* Κομητεία Μάρσαλ, Οκλαχόμα (βόρεια)
* Κομητεία Μπράιαν, Οκλαχόμα (βορειοανατολικά)
* Κομητεία Φάννιν (ανατολικά)
* Κομητεία Κόλιν (νότια)
* Κομητεία Ντέντον (νοτιοδυτικά)
* Κομητεία Κουκ (δυτικά)
* Κομητεία Λαβ, Οκλαχόμα (βορειοδυτικά)

## Παραπομπές


Κατηγορία:Κομητείες του Τέξας
Κομητεία Κάλντγουελ (Τέξας)

Η **Κομητεία Κάλντγουελ** () είναι κομητεία στην πολιτεία του Τέξας των Ηνωμένων Πολιτειών. Κατά την απογραφή του 2020, είχε πληθυσμό  49,859 κάτοικοι. Η διοικητική πρωτεύουσα (*έδρα*) είναι το Λόκχαρτ. Η κομητεία ιδρύθηκε το 1848 και πήρε το όνομά της προς τιμήν του Μάθιου Κάλντγουελ, άποικο και συνταγματάρχη της Επανάστασης του Τέξας.

Σύμφωνα με το Γραφείο Απογραφής των ΗΠΑ, η κομητεία έχει συνολική έκταση 547 τετραγωνικά μίλια (1.420 τ.χλμ), εκ των οποίων  1,9 τετραγωνικά μίλια (4,9 τ.χλμ) (0,3%) καλύπτονται από ύδατα (λίμνες, ποτάμια).

## Παραπομπές


Κατηγορία:Κομητείες του Τέξας
Κομητεία Κάλχουν (Τέξας)

Η **Κομητεία Κάλχουν** () είναι κομητεία στην πολιτεία του Τέξας των Ηνωμένων Πολιτειών. Κατά την απογραφή του 2020, είχε πληθυσμό 20.106 κάτοικοι. Η διοικητική πρωτεύουσα (*έδρα*) είναι το Πορτ Λαβάκα. Η κομητεία ιδρύθηκε το 1846 και πήρε το όνομά της προς τιμήν του Τζον Κάλχουν (1782–1850), γερουσιαστή από την Νότια Καρολίνα, που υπηρέτησε ως 7ος Αντιπρόεδρος των ΗΠΑ (1825 - 1832).

Σύμφωνα με το Γραφείο Απογραφής των ΗΠΑ, η κομητεία έχει συνολική έκταση 1.033 τετραγωνικά μίλια (2.680 τ.χλμ), από τα οποία 507 τετραγωνικά μίλια (1.310 τ.χλμ) είναι ξηρά και 526 τετραγωνικά μίλια (1.360 τ.χλμ) (51%) καλύπτονται από ύδατα (λίμνες, ποτάμια). Συνορεύει με τον Κόλπο του Μεξικού.

## Παραπομπές


Κατηγορία:Κομητείες του Τέξας
Κομητεία Ντόσον (Τέξας)

Η **Κομητεία Ντόσον** () είναι κομητεία στην πολιτεία του Τέξας των Ηνωμένων Πολιτειών. Κατά την απογραφή του 2020, είχε πληθυσμό 12,004 κάτοικοι. Η διοικητική πρωτεύουσα (*έδρα*) είναι η Λαμέσα. Η κομητεία ιδρύθηκε το 1876 και πήρε το όνομά της προς τιμήν του Νίκολας Ντόσον, στρατιώτη που σκοτώθηκε κατά την σφαγή του Ντόσον.

Σύμφωνα με το Γραφείο Απογραφής των ΗΠΑ, η κομητεία έχει έκταση 902 τετραγωνικά μίλια (2.340 km2), εκ των οποίων 900 τετραγωνικά μίλια (2.300 km2) είναι ξηρά και 1,8 τετραγωνικά μίλια (4,7 km2) (0,2%) καλύπτονται από νερό.

## Παραπομπές


Κατηγορία:Κομητείες του Τέξας
Κομητεία Πότερ (Τέξας)

Η **Κομητεία Πότερ** () είναι κομητεία στην πολιτεία του Τέξας των Ηνωμένων Πολιτειών. Κατά την απογραφή του 2020, είχε πληθυσμό 114,647 κάτοικοι. Η διοικητική πρωτεύουσα (*έδρα*) είναι το Αμαρίλο. Η κομητεία ιδρύθηκε το 1876 και πήρε το όνομά της προς τιμήν του Ρόμπερτ Πότερ (1800–1842), Υπουργό Ναυτικών της Δημοκρατίας του Τέξας.

Σύμφωνα με το Γραφείο Απογραφής των ΗΠΑ, η κομητεία έχει συνολική έκταση 922 τετραγωνικά μίλια (2.390 km2), εκ των οποίων  14 τετραγωνικά μίλια (36 km2)  καλύπτονται από νερό.

## Παραπομπές


Κατηγορία:Κομητείες του Τέξας
Κομητεία Τέιλορ (Τέξας)

Η **Κομητεία Τέιλορ** () είναι κομητεία στην πολιτεία του Τέξας των Ηνωμένων Πολιτειών. Κατά την απογραφή του 2020, είχε πληθυσμό 146,836 κάτοικοι. Η διοικητική πρωτεύουσα (*έδρα*) είναι το Αμπίλεν . Η κομητεία ιδρύθηκε το 1858 και πήρε το όνομά της προς τιμήν των αδελφών Τέιλορ που σκοτώθηκαν κατά την μάχη του Άλαμο.

Σύμφωνα με το Γραφείο Απογραφής των ΗΠΑ, η κομητεία έχει συνολική έκταση 919 τετραγωνικά μίλια (2.380 km2), εκ των οποίων 916 τ. μίλια (2.370 km2) είναι ξηρά και 3,8 τ. μίλια (9,8 km2) καλύπτονται από ύδατα (λίμνες, ποτάμια).

## Παραπομπές


Κατηγορία:Κομητείες του Τέξας
Οι κατεργάρηδες

***Οι κατεργάρηδες*** είναι ασπρόμαυρη ελληνική κωμική ταινία του 1963 σε σκηνοθεσία Στέλιου Τατασόπουλου και σενάριο του Θεόδωρου Τέμπου. Πρωταγωνιστούν οι Φραγκίσκος Μανέλλης, Τάκης Μηλιάδης, Κλεό Σκουλούδη, Χριστίνα Αποστόλου, Ζαννίνο, Κώστας Δούκας, Στέλιος Τσολακάκης και Νίκος Χατζηχρήστος.

## Πλοκή
Ο Πυγμαλίων Φρατζόλης αποφασίζει να επενδύσει στην αγορά ενός οικοπέδου και επισκέπτεται το κτηματομεσιτικό γραφείου του Πολύκαρπου Σαΐνη, ο οποίος αποδυκνύεται ένας κοινός απατεώνας καθώς έχει καταπατήσει τα κτήματα δύο εξαδέλφων του και σκοπεύει να τα πουλήσει. Ο ίδιος ο Φρατζόλης παρακολουθείται από δύο απατεώνες, τον Μπάμπη Παντζάρα και τον Παντελή Τσαντίλα, οι οποίοι νομίζουν ότι κατέχει το χάρτη ενός θαμμένου θησαυρού. Λίγο αργότερα ο αφελής κουνιάδος του Σαΐνη, ο Θεοδόσης Τσακμάκης, κι ο Φρατζόλης προσπαθούν να ξεφύγουν από τους δύο απατεώνες και καταλήγουν στην πλαζ της Βουλιαγμένης, όπου θα αναστατώσουν τους λουομένους με την παρουσία τους. Η άφιξη στην Αθήνα των εξαδέλφων του Φρατζόλη, των Ελληνο-Αμερικανών Τζων Πάπας και Τζιμ Τζιμ, δημιουργεί και νέες ταραχές, αλλά ο Φρατζόλης κι ο μεταμελημένος Σαΐνης κατορθώνουν να κατευνάσουν τα πνεύματα. Οι δύο Ελληνο-Αμερικανοί πηγαίνουν στο χωριό τους, προκειμένου να παντρευτούν τις νύφες που τους έχει βρει ένας άλλος εξάδελφος αλλά, αντί γι’ αυτές, καταλήγουν να παντρευτούν τις αγαπημένες των Φρατζόλη και Τσακμάκη. Όταν ο Φρατζόλης με τον Τσακμάκη φτάσουν καθυστερημένα σε λάθος τόπο το βάζουν αμέσως στα πόδια, ώστε να αποφύγουν να παντρευτούν τις κακάσχημες νύφες που προορίζονταν για τους Τζων Πάπας και Τζιμ Τζιμ.

## Διανομή ρόλων''''
*Τάκης Μηλιάδης - Πυγμαλίων Φρατζόλης
*Φραγκίσκος Μανέλλης - Θεοδόσης Τσακμάκης 
*Κλεώ Σκουλούδη - Σούζυ
*Χριστίνα Αποστόλου - Μαίρη
*Νίκος Χατζηχρήστος -  Παντελής Τσαντίλας
*Στέλιος Τσολακάκης - Μπάμπης Παντζάρας
*Κώστας Δούκας  - Τζον Πάπας
*Ζαννίνο  - Τζιμ Τζιμ
*Πάρις Πάππης - Πολύκαρπος Σαΐνης
*Νίκος Βανδώρος - Απόστολος
 
## Κυκλοφορία
Η ταινία έκανε πρεμιέρα στις 16 Δεκεμβρίου 1963 στους κινηματογράφους Αβέρωφ, Ίρις και Κοσμοπόλιτ στην Αθήνα, με ταυτόχρονη προβολή στον κινηματογράφο Αττικόν της Πάτρας.

## Υποδοχή
### Κριτικές
Κατά την διάρκεια προβολής της ταινίας, η εφημερίδα Έθνος, έδωσε μια αρνητική κριτική στην ταινία αναφέροντας χαρακτηριστικά πως *εκτός από ορισμένες στιγμές και από πολύ λίγες σκηνές, που έχουν έναν τόνο διασκεδαστικό, η συνολική εντύπωση δεν είναι δυστυχώς ικανοποητική...*.

## Παραπομπές

## Εξωτερικοί σύνδεσμοι
* 
* 

Κατηγορία:Ταινίες του 1963
Κατηγορία:Ελληνικές ταινίες της δεκαετίας 1960
Κατηγορία:Ελληνόφωνες ταινίες
Κατηγορία:Ελληνικές κωμικές ταινίες
Κατηγορία:Ελληνικές ασπρόμαυρες ταινίες
Κατηγορία:Ταινίες γυρισμένες στην Ελλάδα
Κατηγορία:Ταινίες σε σκηνοθεσία Στέλιου Τατασόπουλου
Κατηγορία:Ταινίες με μουσική σύνθεση Χρήστου Μουραμπά
Δυτικές αξίες

[μικρογραφία|216x216εσ|Το [Άγαλμα της Ελευθερίας, διάσημο σύμβολο του αμερικανικού ατομικισμού, όπου θεωρείται η βάση των δυτικών αξιών.]]
Οι **Δυτικές αξίες** είναι σύνολο αξιών που συνδέονται στενά με τον Δυτικό κόσμο και γενικά θέτουν τη σημασία μιας ατομικιστικής κουλτούρας. Συχνά θεωρούνται ότι προέρχονται από τις ιουδαίο-χριστιανικές αξίες και την Εποχή του Διαφωτισμού, αν και από τον 20ο αιώνα έχουν χαρακτηριστεί από άλλες κοινωνικοπολιτικές πτυχές της Δύσης, όπως ο καπιταλισμός της ελεύθερης αγοράς, ο φεμινισμός, η φιλελεύθερη δημοκρατία, η επιστημονική μέθοδος και η κληρονομιά της σεξουαλικής επανάστασης.

## Ιστορικό
Οι δυτικές αξίες υιοθετήθηκαν ιστορικά σε όλο τον κόσμο σε μεγάλο βαθμό λόγω του αποικιοκρατίας και της μετα-αποικιοκρατικής κυριαρχίας από τη Δύση, και επηρεάζουν τον διάλογο γύρω από και την αιτιολόγηση αυτών των φαινομένων.  Αυτό έχει προκαλέσει κάποια αντίθεση στις δυτικές αξίες και έχει διεγείρει την αναζήτηση εναλλακτικών αξιών σε ορισμένες χώρες, αν και οι δυτικές αξίες υποστηρίζεται από μερικούς ότι έχουν στηρίξει την αναζήτησή των μη δυτικών λαών για τα ανθρώπινα δικαιώματα, και να είναι πιο διαδεδομένα σε χαρακτήρα. Οι Παγκόσμιοι πόλεμοι ανάγκασαν τη Δύση να εικασθεί στην εφαρμογή των αξιών της με τον εαυτό της, καθώς ο εσωτερικός πόλεμος και η άνοδος των Ναζί εντός της Ευρώπης, οι οποίοι ήταν ανοιχτά αντίθετοι στις δυτικές αξίες, την είχαν αποδυναμώσει σημαντικά. Μετά τον Β' Παγκόσμιο Πόλεμο και την έναρξη της μετα-αποικιοκρατικής εποχής, παγκόσμιοι θεσμοί όπως τα Ηνωμένα Έθνη ιδρύθηκαν με βάση τις δυτικές αξίες.

Οι δυτικές αξίες χρησιμοποιούνται για να εξηγήσουν μια ποικιλία φαινομένων που σχετίζονται με την παγκόσμια κυριαρχία και την επιτυχία της Δύσης, όπως η εμφάνιση της σύγχρονης επιστήμης και τεχνολογίας. Έχουν διαδοθεί σε όλο τον κόσμο μέσω πολλών μέσων, όπως μέσω της διάδοσης των δυτικών αθλημάτων. Η παγκόσμια εκτίμηση που έχουν οι δυτικές αξίες θεωρείται από μερικούς ότι οδηγεί σε επιβλαβή παρακμή των μη δυτικών πολιτισμών και αξιών.

### Υιοθέτηση
Ένα συνεχές θέμα συζήτησης γύρω από τις δυτικές αξίες έχει επικρατήσει γύρω από την καθολική ή μη εφαρμογή τους. Στη σύγχρονη εποχή, καθώς διάφορα μη δυτικά κράτη έχουν αναπτυχθεί, έχουν επιδιώξει να αντισταθούν σε ορισμένες δυτικές αξίες, με ακόμη και τις δυτικές χώρες να αποσύρονται σε κάποιο βαθμό από την υπεράσπιση των δικών τους αξιών σε αυτό που μερικοί βλέπουν ως αμφισβητούμενη μετάβαση σε μια μεταδυτική εποχή του κόσμου. Οι δυτικές αξίες επίσης συχνά έρχονται σε αντίθεση με τις Ασιατικές αξίες της Ανατολής, οι οποίες μεταξύ άλλων θεωρούν υψηλό επίπεδο κοινοτικότητας και σεβασμού της εξουσίας.

Η υιοθέτηση των δυτικών αξιών μεταξύ των μεταναστών στη Δύση έχει επίσης εξεταστεί με προσοχή, με μερικούς Δυτικούς να αντιτίθενται στην μετανάστευση πληθυσμών από τον Μουσουλμανικός κόσμος ή άλλα μέρη εκτός της Δύσης λόγω αντιληπτικών ασυμβίβαστων αξιών. Άλλοι υποστηρίζουν την μετανάστευση με βάση την πολυπολιτισμικότητα.

## Δείτε επίσης
* Αντιδυτικισμός
* Ασιατικές αξίες
* Ευρωκεντρισμός
* Ευρωπαϊκές αξίες
* Δυτική εκπαίδευση

## Παραπομπές


Κατηγορία:Κοινωνιολογία
αξιες
Καρλιπά

Το **Καρλιπά** (, , ) είναι γαλλική κοινότητα στο νομό της Ωντ, στη διοικητική περιοχή της Οξιτανίας.

## Παραπομπές


## Εξωτερικοί σύνδεσμοι
* 
*  

Κατηγορία:Κοινότητες της Ωντ
Αυστραλιανός Κατάλογος Πανίδας

Ο **Αυστραλιανός Κατάλογος Πανίδας** (αγγλικά: *Australian Faunal Directory* ή *AFD*) είναι διαδικτυακή βάση δεδομένων ταξινομικών και βιολογικών πληροφοριών για όλα τα είδη ζώων που είναι γνωστό ότι υπάρχουν στην Αυστραλία. Πρόκειται για βάση δεδομένων που έχει δημιουργηθεί από το Τμήμα Κλιματικών Αλλαγών, Ενέργειας, Περιβάλλοντος και Νερού της κυβέρνησης της Αυστραλίας. Μέχρι τις 12 Μαΐου 2021, στον Κατάλογος Αυστραλιανής Πανίδας είχαν καταχωρηθεί πληροφορίες σχετικά με 126.442 είδη και υποείδη. Περιλαμβάνει τα δεδομένα από τον παλιό Ζωολογικό Κατάλογο της Αυστραλίας ο οποίος δεν ενημερώνεται πλέον. Ο Αυστραλιανός Κατάλογος Πανίδας ενημερώνεται τακτικά. Ξεκινώντας τη δεκαετία του 1980, στόχος του είναι να καταρτίσει έναν «κατάλογο όλων των ειδών της αυστραλιανής πανίδας, συμπεριλαμβανομένων των χερσαίων σπονδυλωτών, των μυρμηγκιών και της θαλάσσιας πανίδας» και να δημιουργήσει ένα «αυστραλιανό βιοταξινομικό πληροφοριακό σύστημα».

## Παραπομπές


## Εξωτερικοί σύνδεσμοι
* 
* http://www.environment.gov.au/science/abrs/publications/fauna
* http://www.environment.gov.au/science/abrs/publications/zoological-catalogue-of-australia

Κατηγορία:Πανίδα της Αυστραλίας
Κατηγορία:Διαδικτυακές βάσεις δεδομένων
Κατάλογος Μητροπόλεων και Επισκοπών του Πατριαρχείου Αλεξανδρείας

Στους παρακάτω πίνακες παρουσιάζεται ο κατάλογος των Μητροπόλεων και των Επισκοπών του Πατριαρχείου Αλεξανδρείας και πάσης Αφρικής.

## Μητροπόλεις

## Επισκοπές
Ματίας Κλαύδιος

Ο **Ματίας Κλαύδιος** (, 15 Αυγούστου 1740 - 21 Ιανουαρίου 1815) ήταν Γερμανός ποιητής και δημοσιογράφος, ο οποίος έγραφε και με το ψευδώνυμο «Άσμος».

## Βιογραφία
Ο Ματίας Κλαύδιος γεννήθηκε στο Ράινφελντ, στο Δουκάτο του Χόλσταϊν, και ήταν υιός πάστορα. Σπούδασε θεολογία στην Ιένα, αλλά δεν ολοκλήρωσε τις σπουδές του. Στην Ιένα έγινε μέλος της *Γερμανικής Εταιρείας*, η οποία προωθούσε τη γερμανόφωνη λογοτεχνία και ποίηση. Πέρασε το μεγαλύτερο μέρος της ζωής του στη μικρή πόλη Βάντσμπεκ, τώρα συνοικία του Αμβούργου. Το 1762 δημοσίευσε την πρώτη συλλογή ποιημάτων που, αν και δέχτηκε κριτική, του απέφερε μικρή λογοτεχνική φήμη.  

Στα τέλη της δεκαετίας του 1760, εργάστηκε σε εφημερίδα του Αμβούργου και ήρθε σε επαφή με τους φιλοσόφους του Διαφωτισμού  Χέρντερ, Λέσσινγκ και ιδιαίτερα τον ποιητή Κλόπστοκ, που τον επηρέασαν. Το 1770 - 1775  εξέδωσε ο ίδιος την εφημερίδα *Ο Αγγελιαφόρος του Βάντσμπεκ*, όπου δημοσίευσε πολλά άρθρα, δοκίμια, διηγήματα, ποιήματα, μύθους κ.λπ., άλλα χιουμοριστικά και άλλα σοβαρά, γραμμένα σε καθαρά και απλά γερμανικά που άρεσαν στο λαϊκό γούστο. 

Το 1772, παντρεύτηκε την 17χρονη τότε Άννα Ρεμπέκα Μπεν, κόρη ξυλουργού και πανδοχέα, και απέκτησαν πολυπληθή οικογένεια που ήταν το επίκεντρο της ζωής του. Το 1774, έγινε δεκτός στη στοά των Ελευθεροτεκτόνων του Αμβούργου. Η οικονομική κατάστασή του ήταν επισφαλής έως ότου έλαβε τιμητικό μισθό από τον Δανό διάδοχο πρίγκιπα Φρειδερίκο το 1785. Το 1788, ο πρίγκιπας του εξασφάλισε επίσης μια θέση ελεγκτή με ικανοποιητικά έσοδα. Στις μετέπειτα μέρες του, ίσως μέσω της επιρροής του Κλόπστοκ, με τον οποίο είχε δημιουργήσει στενή γνωριμία, έγινε έντονα ευσεβής και φάνηκε η πιο σοβαρή πλευρά του σε έργα με θρησκευτικά θέματα. Πέθανε στις 21 Ιανουαρίου 1815.

## Λογοτεχνική δημιουργία
Ο Κλαύδιος ήταν ένας από τους πρώτους Γερμανούς συγγραφείς που ασχολήθηκε με τη ζωή του λαού και έγραψε για τον λαό. Ήξερε πώς να συνδυάζει την απλότητα με την εξυπνάδα στα γραπτά του και στην εποχή του έγινε αγαπημένος συγγραφέας τόσο του λαού όσο και των ανώτερων τάξεων της Γερμανίας. Αιχμηρός και καυστικά σατιρικός, αποκάλυψε το ταλέντο του σε ποιήματα, άλλοτε γεμάτα συναισθήματα, άλλοτε αστεία. 

Στο τέλος της ζωής του δημοσίευσε μια πλήρη συλλογή έργων του: *Όλα τα έργα του* *Αγγελιαφόρου του Βάντσμπεκ* (1790 - 1812 ). 

Τα τραγούδια του που υμνούν το κρασί του Ρήνου ήταν πολύ δημοφιλή. Το ποίημα του *Ο θάνατος και το κορίτσι* (*Der Tod und das Mädchen)* μελοποιήθηκε από τον συνθέτη Φραντς Σούμπερτ το 1817 για ένα από τα πιο διάσημα τραγούδια του, το οποίο με τη σειρά του έγινε η βάση για το ομώνυμο κουαρτέτο εγχόρδων το 1824.

## Παραπομπές


Κατηγορία:Γερμανοί ποιητές
Κατηγορία:Γερμανοί δημοσιογράφοι
Κατηγορία:Θύελλα και ορμή
Οικογενειακές αξίες

Οι **οικογενειακές αξίες** είναι οι παραδοσιακές ή πολιτισμικές αξίες που αφορούν τη δομή, τη λειτουργία, τους ρόλους, τις πεποιθήσεις, τις στάσεις και τα ιδανικά της Οικογένειας. Επιπλέον, η έννοια των οικογενειακών αξιών μπορεί να κατανοηθεί ως αντανάκλαση του βαθμού στον οποίο οι οικογενειακές σχέσεις εκτιμούνται μέσα στη ζωή ενός ατόμου.

Στις κοινωνικές επιστήμες και στην πολιτική κουβέντα των ΗΠΑ, ο συμβατικός όρος «παραδοσιακή οικογένεια» περιγράφει την πυρηνική οικογένεια - ένα περιβάλλον ανατροφής παιδιών που αποτελείται από έναν πατέρα, μια μητέρα που εργάζεται στο σπίτι και τα παιδιά τους. Μια οικογένεια που αποκλίνει από αυτό το μοντέλο θεωρείται μη παραδοσιακή οικογένεια.

## Ορισμός
Πολλά ηλεκτρονικά λεξικά ορίζουν τις *οικογενειακές αξίες* ως εξής:

* «οι ηθικές αρχές που παραδοσιακά υποστηρίζονταν και μεταβιβάστηκαν μέσα σε μια οικογένεια, ως ειλικρίνεια, αλήθεια και πίστη».
* «αξίες ιδιαίτερα παραδοσιακού ή συντηρητικού είδους που θεωρούνται για την προώθηση της υγιούς λειτουργίας της οικογένειας και για την ενίσχυση του ιστού της κοινωνίας».
* «αξίες που θεωρούνται ότι διδάσκονται ή ενισχύονται παραδοσιακά μέσα σε μια οικογένεια, όπως εκείνες των υψηλών ηθικών προτύπων και της πειθαρχίας».

## Πολιτική
Ο Οικογενειανισμός είναι η ιδεολογία που δίνει προτεραιότητα στις οικογενειακές αξίες. Φιλοσοφεί για ένα σύστημα ευημερίας όπου οι οικογένειες, αντί της κυβέρνησης, αναλαμβάνουν την ευθύνη για την φροντίδα των μελών τους.

Στις Ηνωμένες Πολιτείες, η έννοια των οικογενειακών αξιών έχει χρησιμοποιηθεί από τους κοινωνικά συντηρητικούς για να εκφράσουν την αντίθεση τους στην έκτρωση, τον περιβαλλοντισμό, τον φεμινισμό, την πορνογραφία, την ολοκληρωμένη σεξουαλική διαπαιδαγώγηση, το διαζύγιο, την ομοφυλοφιλία, τον γάμο μεταξύ ομοφυλόφιλων, τα σύμφωνα συμβίωσης, την λεγόμενη «ιδεολογία φύλου», τον κοσμικισμό και τον αθεϊσμό. 

Η φράση *οικογενειακές αξίες* προέκυψε από την Εθνική Συνέλευση των Ρεπουμπλικανών του 1992, για την «Νύχτα Οικογενειακών Αξιών, με την Μπάρμπαρα Μπους ως βασική ομιλήτρια. Σε σύντομο χρονικό διάστημα η φράση έγινε ευρέως διαδεδομένη, ενώ εκείνη τη στιγμή η ιδέα υποτιμήθηκε.

## Παραπομπές


Κατηγορία:Κοινωνικές αντιλήψεις
Κατηγορία:Αξία (ηθική)
Κατηγορία:Εθνικισμός
Κατηγορία:Κοινωνικός συντηρητισμός
Κατηγορία:Πολιτική ορολογία
Κατηγορία:Οικογένεια
Κατηγορία:Λήμματα που περιέχουν κείμενο στα γαλλικά
Κομητεία Κάμπερλαντ (Βιρτζίνια)

Η **Κομητεία Κάμπερλαντ** () είναι κομητεία στην πολιτεία της Βιρτζίνια των Ηνωμένων Πολιτειών Αμερικής. Κατά την απογραφή του 2020, ο πληθυσμός ήταν 9,878 κάτοικοι. Η διοικητική πρωτεύουσα (*έδρα*) είναι το Κάμπερλαντ.  Η κομητεία ιδρύθηκε το 1749 και πήρε το όνομά της προς τιμήν του Γουίλιαμ, Δούκα του Κάμπερλαντ (1721–1765), γιο του Βασιλιά Γεωργίου Β'.

Σύμφωνα με το Γραφείο Απογραφής των ΗΠΑ, η κομητεία έχει συνολική έκταση 300 τετραγωνικά μίλια (780 τ.χλμ), εκ των οποίων 297 τ. μίλια (770 τ.χλμ) είναι στεριά και τα 2,3 τ. μίλια (6,0 τ.χλμ) καλύπτονται από ύδατα (λίμνες, ποτάμια).

## Παραπομπές


Κατηγορία:Κομητείες της Βιρτζίνια
Κομητεία Μπιουκάναν (Βιρτζίνια)

Η **Κομητεία Μπιουκάναν** () είναι κομητεία στην πολιτεία της Βιρτζίνια των Ηνωμένων Πολιτειών Αμερικής. Κατά την απογραφή του 2020, ο πληθυσμός ήταν 19,087 κάτοικοι. Η διοικητική πρωτεύουσα (*έδρα*) είναι το Γκρούντι.  Η κομητεία ιδρύθηκε το 1858 και πήρε το όνομά της προς τιμήν του Τζέιμς Μπιουκάναν (1791–1868), ο οποίος υπηρέτησε ως 14ος Πρόεδρος των Ηνωμένων Πολιτειών.

Σύμφωνα με το Γραφείο Απογραφής των ΗΠΑ, η κομητεία έχει συνολική έκταση 503,8 τετραγωνικά μίλια (1.304,8 km2), εκ των οποίων 502,7 τετραγωνικά μίλια (1.302 km2) είναι στεριά και 1,1 τετραγωνικά μίλια (2,8 km2) (0,2%) καλύπτονται από ύδατα (λίμνες, ποτάμια).

## Παραπομπές


Κατηγορία:Κομητείες της Βιρτζίνια
Ασαγί Ορατάγ

Το **Ασαγί Ορατάγ** (αζερικά: *Aşağı Oratağ*) ή **Νερκίν Χορατάγ** (αρμενικά: Ներքին Հոռաթաղ) είναι χωριό στην επαρχία Τερτέρ του Αζερμπαϊτζάν, στην περιοχή του Ναγκόρνο Καραμπάχ. Μέχρι το 2023 ήταν υπό τον έλεγχο της Δημοκρατίας του Αρτσάχ. Το χωριό είχε αρμενική πλειοψηφία  μέχρι τον διωγμό του Αρμενικού πληθυσμού του Ναγκόρνο Καραμπάχ μετά την επίθεση του Αζερμπαϊτζάν το 2023 στο Ναγκόρνο Καραμπάχ. Το χωριό βρίσκεται κοντά στην πόλη Μαρτακέρτ.

## Παραπομπές


Κατηγορία:Κατοικημένες περιοχές στην Επαρχία Τερτέρ
Θρασύβουλος Λαζαρίδης

Ο **Θρασύβουλος Λαζαρίδης** (1946 - 2012) ήταν Έλληνας πολιτικός και οδοντίατρος. Διετέλεσε ο μακροβιότερος δήμαρχος Καλαμαριάς από το 1982 μέχρι το 1998, συμβάλλοντας καθοριστικά στην αναμόρφωση της περιοχής. Αναφέρεται ως μια από τις σημαντικότερες προσωπικότητες της τοπικής αυτοδιοίκησης κατά τις δεκαετίες του 1980 και του 1990.

## Βιογραφία
Ο Λαζαρίδης γεννήθηκε το 1946 στη Νέα Σάντα Κιλκίς και προερχόταν από οικογένεια Ποντίων προσφύγων. Εργάστηκε σκληρά στα καπνά στη περιοχή σε δύσκολες συνθήκες. Σπούδασε οδοντιατρική στο ΑΠΘ και εργαζόταν ως χειρουργός οδοντίατρος. Σε ό,τι αφορά την προσωπική του ζωή ήταν παντρεμένος και πατέρας δύο θυγατέρων. Απεβίωσε στις 14 Ιανουαρίου του 2012, απο καρκίνο.

## Πολιτική σταδιοδρομία
Ασχολήθηκε ενεργά με τα κοινά από τα μαθητικά του χρόνια και ως φοιτητής εντάχθηκε στη Νεολαία Λαμπράκη. Στη Μεταπολίτευση ήταν ένα από τα ιδρυτικά μέλη του ΠΑΣΟΚ, ενώ τα επόμενα χρόνια παρουσίασε συνδικαλιστική και κοινωνική δράση. Το 1977 ήταν υποψήφιος βουλευτής Α΄ Θεσσαλονίκης με το ΠΑΣΟΚ: συγκέντρωσε 8402 ψήφους, χωρίς ωστόσο να εκλεγεί, όντας πρώτος επιλαχόντας του κόμματος στη συγκεκριμένη περιφέρεια.

Το 1982 έθεσε υποψηφιότητα για τον δήμο Καλαμαριάς, περνώντας ως πρώτος στον β΄ γύρο όπου και επικράτησε του Δημήτρη Σταμάτη, λαμβάνοντας το 66,72% των ψήφων. Ακολούθησαν τρεις συνεχόμενες επανεκλογές στον δημαρχιακό θώκο (τα έτη 1986, 1990 και 1994). Επιπλέον, με την ιδιότητα του εκπροσώπου της τοπικής αυτοδιοίκησης διετέλεσε - μεταξύ άλλων - α΄ αντιπρόεδρος της Κεντρικής Ένωσης Δήμων και Κοινοτήτων Ελλάδας (νυν ΚΕΔΕ), καθώς και αντιπρόεδρος της Ευρωπαϊκής Επιτροπής των Περιφερειών και του Συμβουλίου Ευρωπαϊκών Δήμων και Περιφερειών. Παράλληλα υπήρξε επίτιμος πρόξενος της Σλοβακίας.

Το 1998 ο Λαζαρίδης διεκδίκησε τον δήμο Θεσσαλονίκης, ηττήθηκε όμως στον β΄ γύρο από τον Βασίλη Παπαγεωργόπουλο. Ακολούθως, ως δημοτικός σύμβουλος Θεσσαλονίκης εξελέγη στο ΔΣ της ΚΕΔΚΕ για την περίοδο 1999-2002. 

## Αποτίμηση
Ο Λαζαρίδης αποτελεί μέχρι σήμερα τον μακροβιότερο δήμαρχο της Καλαμαριάς και αναγνωρίζεται για τη συμβολή του στην ανάπτυξη και τον εκσυγχρονισμό της περιοχής. Κατά τη διάρκεια της θητείας του αναδιοργανώθηκαν και επεκτάθηκαν οι υπηρεσίες του Δήμου, διευρύνθηκαν οι δημοτικές δράσεις και παροχές κοινωνικής πρόνοιας, ιδρύθηκαν πολιτιστικοί φορείς (όπως το Ιστορικό Αρχείο Προσφυγικού Ελληνισμού), δημιουργήθηκαν νέες σχολικές, αθλητικές κλπ υποδομές, πραγματοποιήθηκαν χωροταξικά έργα κ.ά. Επιπλέον παραχωρήθηκαν στον δήμο διάφορες εκτάσεις και εγκαταστάσεις (όπως π.χ. η πλαζ Αρετσούς και η έκταση του σημερινού πάρκου Μάκη Αλεξιάδη). Το 2023 το όνομά του δόθηκε στον κεντρικό πεζόδρομο της Καλαμαριάς ως απόδοση τιμής στη προσφορά του.

## Παραπομπές


Κατηγορία:Δήμαρχοι Καλαμαριάς
Κατηγορία:Έλληνες πολιτευτές
Κατηγορία:Έλληνες συνδικαλιστές
Κατηγορία:Έλληνες οδοντίατροι
Κονκ-συρ-Ορμπιέλ

Το **Κονκ-συρ-Ορμπιέλ** (, , ) είναι γαλλική κοινότητα στο νομό της Ωντ, στη διοικητική περιοχή της Οξιτανίας.

## Παραπομπές


## Εξωτερικοί σύνδεσμοι
* 
*  

Κατηγορία:Κοινότητες της Ωντ
Γεωργία Δαμασιώτη

Η **Γεωργία Δαμασιώτη** (3 Ιουλίου 2003) είναι Ελληνίδα αθλήτρια της κολύμβησης, η οποία συμμετήχε το 2024 στους Θερινούς Ολυμπιακους Αγώνες στο Παρίσι.

## Σταδιοδρομία
Η Γεωργία Δαμασιώτη άρχισε να κολυμπάει από μικρή ηλικία. Πήρε μέρος στον πρώτο της μεγάλο διεθνή αγώνα τον Δεκέμβριο του 2021, όταν αγωνίστηκε στο 15ο Παγκόσμιο Πρωτάθλημα FINA (25μ.) στο Αμπού Ντάμπι.

Το 2023, η Δαμασιώτη κατέρριψε το ελληνικό ρεκόρ που ίσχυε για είκοσι χρόνια στα 200 μέτρα πεταλούδα στον κολυμβητικό αγώνα «Sette Colli» στη Ρώμη, όταν κολύμπησε την απόσταση σε 2:09,74 λεπτά.

Στο Παγκόσμιο Πρωτάθλημα κολύμβησης στη Φουκουόκα την ίδια χρονιά, κατέλαβε την 17η θέση στα 200 μέτρα πεταλούδα, ενώ ένα χρόνο αργότερα, στη Ντόχα το 2024, τερμάτισε 14η με χρόνο 2:13.07 λεπτά.

Η Γεωργία Δαμασιώτη προκρίθηκε για τους Θερινούς Ολυμπιακούς Αγώνες του 2024 με χρόνο 57,74 δευτερόλεπτα στα 100 μέτρα πεταλούδα, το νέο προσωπικό της ρεκόρ, στο Ευρωπαϊκό Πρωτάθλημα Κολύμβησης του 2024, καθώς κολύμπησε ταχύτερα από τα 57,92 δευτερόλεπτα που απαιτούνται για τους Αγώνες. Επίσης, τερμάτισε πέμπτη στο αγώνισμα των 200 μέτρων πεταλούδα στο Ευρωπαϊκό Πρωτάθλημα με χρόνο 2:10,77 λεπτά. Στους Θερινούς Αγώνες του 2024, τερμάτισε 23η στον προκριματικό των 100 μέτρων πεταλούδα με χρόνο 58:72 δευτερόλεπτα. Στα 200 μέτρα πεταλούδα, έφτασε στα ημιτελικά, όπου τερμάτισε 15η με χρόνο 2:10,15 λεπτά.

Προπονητής της είναι ο πατέρας της ο Γεώργιος Δαμασιώτης. Παράλληλα με την καριέρα της στην κολύμβηση, σπουδάζει Διοικητική Επιστήμη και Τεχνολογία στο Οικονομικό Πανεπιστήμιο Αθηνών.

## Εξωτερικοί σύνδεσμοι
* Γεωργία Δαμασιώτη στην FINA

## Παραπομπές


Κατηγορία:Έλληνες αθλητές της κολύμβησης
Κατηγορία:Έλληνες κολυμβητές στους Θερινούς Ολυμπιακούς Αγώνες
 Κατηγορία:Κολυμβητές στους Θερινούς Ολυμπιακούς Αγώνες 2024
Πορτ Σαιντ Λούσι (Φλόριντα)

Το **Πορτ Σαιντ Λούσι** (αγγλικά: Port St. Lucie) είναι πόλη στην Κομητεία Σαιντ Λούσι, στη Φλόριντα των Ηνωμένων Πολιτειών. Είναι ο πολυπληθέστερος δήμος της κομητείας και η έβδομη πολυπληθέστερη πόλη στη Φλόριντα, με πληθυσμό 204.851 κατοίκους σύμφωνα με την απογραφή του 2020. Βρίσκεται 201 χιλιόμετρα νοτιοανατολικά του Ορλάντο και 182 χιλιόμετρα βόρεια του Μαϊάμι. Αποτελεί κύρια πόλη στην Μητροπολιτική Στατιστική Περιοχή του Πορτ Σαιντ Λούσι, η οποία περιλαμβάνει τις κομητείες Σαιντ Λούσι και Μάρτιν, και είχε εκτιμώμενο πληθυσμό 502.521 κατοίκους το 2021. Το Πορτ Σαιντ Λούσι αποτελεί επίσης κύρια πόλη στην Ενωμένη Στατιστική Περιοχή του Μαϊάμι-Φορτ Λώντερντεϊλ-Πορτ Σαιντ Λούσι, η οποία είχε εκτιμώμενο πληθυσμό 6.841.100 κατοίκους το 2021.

## Παραπομπές


Κατηγορία:Πόλεις της Φλόριντα
Θάνασης Αποστόλου

Ο **Θανάσης Αποστόλου** (γενν. 24 Οκτωβρίου 1946) είναι Έλληνας-Ολλανδός θεολόγος και πολιτικός του Εργατικού Κόμματος (PvdA).

## Βιογραφία
Ο Αποστόλου μετακόμισε στην Ολλανδία το 1971. Σπούδασε θεολογία στην Αθήνα και στο Άμστερνταμ. Από το 1978 έως το 1989 διετέλεσε Διευθυντής του Ιδρύματος για τους Ξένους Εργαζόμενους στις Κεντρικές Κάτω Χώρες. Έπαιξε σημαντικό ρόλο στην κατασκευή της LSOBA, της Εθνικής Συνεργασίας των Οργανισμών των Αλλοδαπών Εργαζομένων. Από το 1989 έως το 2002 διετέλεσε μέλος της Βουλής των Αντιπροσώπων για λογαριασμό του Εργατικού Κόμματος.

## Παραπομπές


Κατηγορία:Ολλανδοί θεολόγοι
Κατηγορία:Έλληνες θεολόγοι
Κατηγορία:Ολλανδοί πολιτικοί
Κατηγορία:Ολλανδοί ελληνικής καταγωγής
Άγαλμα του Σαλαντίν (Δαμασκός)

Το **Άγαλμα του Σαλαντίν** (αραβικά: تمثال صلاح الدين الأيوبي) είναι υπερμεγέθες έφιππο μπρούντζινο άγαλμα που απεικονίζει τον Αγιουβίδη Σουλτάνο Σαλαντίν, το οποίο βρίσκεται μπροστά από το Φρούριο της Δαμασκού του 11ου αιώνα, στην Αρχαία Πόλη της Δαμασκού, στη Συρία. Το άγαλμα σχεδιάστηκε από τον Σύριο γλύπτη Αμπντάλα αλ Σαΐντ. Αποκαλύφθηκε από τον τότε πρόεδρο της Συρίας, Χαφέζ αλ Άσαντ, το 1993, σηματοδοτώντας την 800η επέτειο του θανάτου του Σαλαντίν.

Το μπρούντζινο άγαλμα παρουσιάζει την νίκη του Σαλαντίν στη Μάχη του Χαττίν, με τον ίδιο να κάθεται υπερήφανα και θριαμβευτικά στο άλογό του συνοδευόμενος από δύο ξιφομάχους, με τον Ραϋνάλδο του Σατιγιόν και τον Γκυ των Λουζινιάν, τους οποίους συνέλαβε στη μάχη, να περπατούν πίσω του ενώ το στέμμα του Βασιλείου της Ιερουσαλήμ βρίσκεται στο έδαφος.

## Παραπομπές



Κατηγορία:Κτίρια και κατασκευές στη Δαμασκό
Κατηγορία:Χάλκινα γλυπτά
Κατηγορία:Έφιππα αγάλματα
Άγαλμα της Πίστης

Το **Άγαλμα της Πίστης** (χίντι: विश्वास की मूर्ति, ) είναι άγαλμα του Ινδουιστικού θεού Σίβα, το οποίο βρίσκεται στη Νάτντουαρα της Πολιτείας Ρατζαστάν, στην Ινδία. Το άγαλμα έχει ύψος 112 μ. και δημιουργός του ήταν ο γλύπτης Μουρτικάρ Ναρές Κουμαουάτ. Αποκαλύφθηκε επίσημα στις 29 Οκτωβρίου 2022. Το Άγαλμα της Πίστης είναι το ψηλότερο άγαλμα του Σίβα στον κόσμο και το 4ο ψηλότερο άγαλμα στον κόσμο.

## Περιγραφή
Ο Σίβα απεικονίζεται σε καθισμένη θέση με τα πόδια του σταυρωμένα και κρατώντας μια τρισούλα (τρίαινα) στο αριστερό του χέρι. Το αριστερό πόδι του Σίβα βρίσκεται επάνω από το γόνατο του δεξιού ποδιού του. Η έκφραση του προσώπου είναι αποστασιοποιημένη και διαλογιστική. Το άγαλμα έχει μια χαρακτηριστική μπρούντζινη απόχρωση. Υπάρχουν δύο σημεία με θέα που προσφέρουν μια πανοραμική θέα της γύρω υπαίθρου. Ο σχεδιασμός του αγάλματος ξεκίνησε το 2011, η κατασκευή ξεκίνησε στο 2016 και ολοκληρώθηκε το 2020. Το σύνολο του αγάλματος έχει ύψος 112 μ. ψηλό, με το βάθρο να έχει ύψος 34 μ. Μπορεί κάποιος να δει το άγαλμα από απόσταση έως και 20 χιλιόμετρα.

Το εσωτερικό του αγάλματος περιέχει μια αίθουσα εκθέσεων, καθώς και δημόσιες εκθέσεις προβολής, προσβάσιμες με ασανσέρ στα 6,1 μ., 34 μ. και 82 μ. Η εγκατάσταση περιλαμβάνει ένα άγαλμα του Ναντί, του ταύρου του Σίβα, μεγέθους ύψους 7,6 μ. και πλάτους 11 μ. Η έκταση των 16 στρεμμάτων περιλαμβάνει επίσης χώρο στάθμευσης, τρεις κήπους βοτάνων, έναν χώρο εστίασης, ένα συντριβάνι λέιζερ, μια περιοχή για καταστήματα χειροτεχνίας, πλατφόρμες παρακολούθησης, μουσικά συντριβάνια, καταστήματα σουβενίρ και μια λιμνούλα. Υπάρχει ένα μικρό τρένο στο χώρο για γρήγορη τοπική περιήγηση.

## Κατασκευή
Η ιδέα του αγάλματος συλλήφθηκε από τον Ινδό επιχειρηματία Μαντάν Παλιουάλ, γλύπτης ήταν ο Μουρτικάρ Ναρές Κουμαουάτ και κατασκευάστηκε από την Shapoorji Pallonji Group. Η δομή αποτελείται από εσωτερικό πυρήνα από τοίχους οπλισμένου σκυροδέματος που περιβάλλεται από δομικό χαλύβδινο πλαίσιο, το οποίο περιβάλλεται με ένα εξωτερικό καλουπωμένο σκυρόδεμα υψηλής επίδοσης. Η επιφάνεια εκνεφώθηκε με υγροποιημένο ψευδάργυρο και στη συνέχεια επικαλύφθηκε με χαλκό.

## Δείτε επίσης
* Κατάλογος των ψηλότερων αγαλμάτων

## Παραπομπές


## Εξωτερικοί σύνδεσμοι
* 

Κατηγορία:Αγάλματα στην Ινδία
Κατηγορία:Γλυπτά από σκυρόδεμα
Κατηγορία:Υπαίθρια γλυπτά
Κατηγορία:Σίβα
Κομητεία Μίνεραλ (Μοντάνα)

Η **Κομητεία Μίνεραλ** () είναι κομητεία στην πολιτεία της Μοντάνα των Ηνωμένων Πολιτειών Αμερικής. Κατά την απογραφή του 2020, ο πληθυσμός ήταν 5,090 κάτοικοι. Η διοικητική πρωτεύουσα (*έδρα*) είναι το Σουπίριορ.  Η κομητεία ιδρύθηκε το 1914 και πήρε το όνομά της από αποθέματα ορυκτών της περιοχής.

Σύμφωνα με το Γραφείο Απογραφής των Ηνωμένων Πολιτειών, η κομητεία έχει συνολική έκταση 1.223 τετραγωνικά μίλια (3.170 km2), εκ των οποίων 1.219 τετραγωνικά μίλια (3.160 km2) είναι στεριά και 3,8 τετραγωνικά μίλια (9,8 km2) καλύπτονται από ύδατα (λίμνες, ποτάμια).

## Παραπομπές


Κατηγορία:Κομητείες της Μοντάνα
Κομητεία Μπάτλερ (Κάνσας)

Η **Κομητεία Μπάτλερ** () είναι κομητεία στην πολιτεία του Κάνσας των Ηνωμένων Πολιτειών. Κατά την απογραφή του 2020, ο πληθυσμός ήταν 68,632 κάτοικοι. Η διοικητική πρωτεύουσα (*έδρα*) είναι το Ελ Ντοράντο.  Η κομητεία ιδρύθηκε το 1855 και πήρε το όνομά της προς τιμήν του Άντριου Μπάτλερ, γερουσιαστή των ΗΠΑ από την Νότια Καρολίνα.

Σύμφωνα με το Γραφείο Απογραφής των ΗΠΑ, η κομητεία έχει έκταση 1.447 τετραγωνικά μίλια (3.750 τ.χλμ), εκ των οποίων τα 1.430 τετραγωνικά μίλια (3.700 τ.χλμ) είναι στεριά και τα 17 τετραγωνικά μίλια (44 τ.χλμ) (1,2%) καλύπτονται από ύδατα (λίμνες, ποτάμια).  Είναι η μεγαλύτερη κομητεία ανά περιοχή στο Κάνσας.

## Παραπομπές


Κατηγορία:Κομητείες του Κάνσας
Γραμματόσημα και ταχυδρομική ιστορία της Βόρειας Γερμανικής Συνομοσπονδίας

μικρογραφία|130x130εσ| Η Βόρεια Γερμανική Συνομοσπονδία
Μία από τις λειτουργίες της Βόρειας Γερμανικής Συνομοσπονδίας ήταν να χειρίζεται το ταχυδρομείο και να εκδίδει γραμματόσημα, κάτι που άρχισε να κάνει μέσω της Βορειο-Γερμανικής Ταχυδρομικής Ένωσης *(Norddeutscher Postbezirk)*, την 1η Ιανουαρίου 1868.

Για να εξυπηρετήσει τα διαφορετικά νομισματικά συστήματα που χρησιμοποιούνταν από τις διάφορες πολιτείες, εξέδωσε δύο σειρές: μία με αξίες σε γκρόσεν για τη Βόρεια Περιφέρεια και μια άλλη σε κρόιτσερ για τη Νότια Περιφέρεια. Επίσης ξεχωρίζουν από το πλαίσιο γύρω από τον αριθμό αξίας: κυκλικό για τα γραμματόσημα σε γκρόσεν, και σε ένα οβάλ για αυτά σε κρόιτσερ. Όλα αυτά τα γραμματόσημα έφεραν την επιγραφή «NORDDEUTSCHER POSTBEZIRK».

Επιπλέον, υπήρχε ένα γραμματόσημο αξίας 1/4 σελινιού για το Αμβούργο, με την πρόσθετη επιγραφή «STADTPOSTBRIEF HAMBURG».

Στις αρχές του 1869 τα γραμματόσημα άρχισαν να εκδίδονται με οδόντωση, ενώ στις προηγούμενες εκδόσεις τα γραμματόσημα ήταν σε ταινία (ρουλέτα) και κόβονταν με το ψαλίδι. Την 1η Μαρτίου εκδόθηκαν αξίες 10 γκρόσεν και 30 γκρόσεν, αξιοσημείωτες για την εκτύπωση σε έντερο βοδιού, ένας τρόπος για την αποτροπή της επαναχρησιμοποίησης γραμματοσήμων υψηλής αξίας.

Τα γραμματόσημα της Συνομοσπονδίας αντικαταστάθηκαν την 1η Ιανουαρίου 1872 από τις πρώτες εκδόσεις της Γερμανικής Αυτοκρατορίας.
Αρχείο:1868_NDPB_1kr_Mi7_Sachsenhausen_File0163.jpg|εναλλ.=1868, Southern District, 1 kreuzer, rouletted| 1868, Νότια Περιοχή, 1 kreuzer (σε οβάλ), ρουλέτα
Αρχείο:1869_NDPB_1groschen_Mi16.jpg|εναλλ.=Northern District, 1 Groschen, perforated issue 1869| Βόρεια Περιοχή, 1 groschen (σε κύκλο), με οδόντωση, έκδοση 1869
Αρχείο:Stamp_of_North_German_Confederation.jpg|εναλλ.=Southern District, 7 Kreuzer perforated issue 1869| Νότια Περιοχή, 7 kreuzer (σε οβάλ), έκδοση 1869


## Περιοχές κάλυψης
Η επικράτεια της Ταχυδρομικής Ένωσης της Βόρειας Γερμανίας έχει ως εξής:

: Τα ομοσπονδιακά εδάφη περιλαμβάνουν το Άνχαλτ, Bρέμη, Μπράουνσβαϊχ, Αμβούργο, Λίππε, Λύμπεκ, Mέκλεμπουργκ-Σβερίν, Mέκλεμπουργκ-Στρέλιτς, Όλντενμπουργκ, Πρωσία μαζί με Λάουενμπουργκ, Ρόις πρεσβύτερου κλάδου, Ρόις νεότερου κλάδου , Σαξοονία-Κόμπουργκ-Γκότα, Σαξονία-Μάινινγκεν, Μεγάλο Δουκάτο της Σαξονίας, Βασίλειο της Σαξονίας, Σάουμπουργκ-Λίππε, Σβάρτσμπουργκ-Ρούντολστατ, Σβάρτσμπουργκ-Ζόντερσχαουζεν, Άνω Έσση (τμήμα της Έσσης βόρεια του Mάιν) και Βάλντεκ.

Η Άνω Έσση διοικούνταν ως μέρος της ταχυδρομικής ένωσης παρόλο που το Μεγάλο Δουκάτο της Έσσης δεν ήταν μέλος της Βορειο-Γερμανικής Συνομοσπονδίας .

## Αναφορές


## Βιβλιογραφία

* Altdeutschland Spezial-Katalog und Handbuch, Hans GROBE, 1975
* Κατάλογος Scott
* Stuart Rossiter & John Flower, *The Stamp Atlas*

Κατηγορία:Φιλοτελισμός
Μαργαριταρένιος ποταμός

Ο **Μαργαριταρένιος ποταμός** (κινεζικά: 珠江, πινγίν: *Zhūjiāng*) είναι εκτεταμένο σύστημα ποταμών στη νότια Κίνα. Το «Μαργαριταρένιος ποταμός» χρησιμοποιείται συχνά επίσης ως συνολικός ορισμός για τις λεκάνες απορροής των παραποτάμων του Μαργαριταρένιου ποταμού εντός της Γκουανγκντόνγκ, ειδικά του Σι («δυτικός»), του Μπέι («βόρειος») και του Ντονγκ («ανατολικός»). Όλα αυτά τα ποτάμια τελικά ρέουν στη Θάλασσα της Νότιας Κίνας μέσω του Δέλτα του Μαργαριταρένιου ποταμού. Μετρημένο από τα πιο μακρινά σημεία του ποταμού Σι, το σύστημα του Μαργαριταρένιου ποταμού Σι-Σουν-Τσιάν-Χονγκσουΐ-Νάνπαν, που έχει μήκος 2.400 χλμ., αποτελεί το τρίτο μεγαλύτερο της Κίνας, μετά το ποταμό Γιανγκτσέ και τον Κίτρινο Ποταμό, και το δεύτερο μεγαλύτερο σε όγκο, μετά τον Γιανγκτσέ. Η λεκάνη απορροής του Μαργαριταρένιου ποταμού είναι 453.700 χλμ2 και αποστραγγίζει την πλειοψηφία των επαρχιών Γκουανγκντόνγκ και Κουανγκσί, καθώς και τμήματα των Γιουνάν, Κουεϊτσόου, Χουνάν και Τσιανγκσί. Ο Μαργαριταρένιος ποταμός είναι διάσημος ως ο ποταμός που ρέει μέσω της Γκουανγκτζόου.

Το όνομα «Μαργαριταρένιος ποταμός» προέρχεται από τα μαργαριταρένια κελύφη που βρίσκονται μέσα στον ποταμό καθώς ρέει μέσα από την πόλη της Γκουανγκτζόου. Ένα καλώδιο ρεύματος 500 kV, που κρέμεται από τρεις από τους ψηλότερους πυλώνες στον κόσμο, διασχίζει το ποτάμι κοντά στη Γέφυρα Νάνσα.

## Εξωτερικοί σύνδεσμοι
* 

Κατηγορία:Ποταμοί της Κίνας
Κατηγορία:Νότια Κίνα
Κατηγορία:Δυτική Κίνα
Κομητεία Ουαϊόμινγκ (Πενσυλβάνια)

Η **Κομητεία Ουαϊόμινγκ** () είναι κομητεία στην κοινοπολιτεία της Πενσυλβάνια των Ηνωμένων Πολιτειών. Κατά την απογραφή του 2020, ο πληθυσμός ήταν 25,902 κάτοικοι. Η διοικητική πρωτεύουσα (*έδρα*) είναι το Τόνχακοκ. Η κομητεία ιδρύθηκε το 1842.

Σύμφωνα με το Γραφείο Απογραφής των ΗΠΑ, η κομητεία έχει συνολική έκταση 405 τετραγωνικά μίλια (1.050 km2), εκ των οποίων 397 τετραγωνικά μίλια (1.030 km2) είναι στεριά και 7,7 τετραγωνικά μίλια (20 km2) (1,9%) καλύπτονται από ύδατα (λίμνες, ποτάμια).

## Παραπομπές


Κατηγορία:Κομητείες της Πενσυλβάνια
Λα Κουρτέτ

Το **Λα Κουρτέτ** (, , ) είναι γαλλική κοινότητα στο νομό της Ωντ, στη διοικητική περιοχή της Οξιτανίας.

## Παραπομπές


## Εξωτερικοί σύνδεσμοι
* 
*  

Κατηγορία:Κοινότητες της Ωντ
Εθνικό Δίκτυο Βιοποικιλότητας

ο **Εθνικό Δίκτυο Βιοποικιλότητας**  ( ή NBN) είναι μια συνεργατική πρωτοβουλία που ιδρύθηκε το 2000 στο Ηνωμένο Βασίλειο   και δεσμεύεται να καταστήσει διαθέσιμες πληροφορίες για τη βιοποικιλότητα μέσω διαφόρων μέσων, συμπεριλαμβανομένου του διαδικτύου, μέσω του NBN Atlas - του ιστότοπου αναζήτησης δεδομένων του NBN . 

## Περιγραφή
Εκτιμάται ότι έως και 60.000 άνθρωποι καταγράφουν τακτικά πληροφορίες για τη βιοποικιλότητα στο Ηνωμένο Βασίλειο και την Ιρλανδία. Η πλειονότητα αυτής της προσπάθειας είναι εθελοντική και οργανώνεται μέσω περίπου 2.000 εθνικών οργανισμών και συστημάτων καταγραφής. Η κυβέρνηση του Ηνωμένου Βασιλείου, μέσω των υπηρεσιών της, συλλέγει επίσης δεδομένα βιοποικιλότητας, και ένα από τα κύρια μέσα για τη συλλογή και ερμηνεία αυτών των δεδομένων είναι το δίκτυο των τοπικών περιβαλλοντικών κέντρων καταγραφής 

Το 2012, το NBN  είχε καταχωρηθεί στις πρώτες 1.000 φιλανθρωπικές οργανώσεις του Ηνωμένου Βασιλείου που έλαβαν τις περισσότερες δωρεές.

Το NBN Trust- ο οργανισμός που διευκολύνει την ανάπτυξη του Δικτύου – υποστηρίζει συμφωνημένα πρότυπα για τη συλλογή, την ομαδοποίηση και την ανταλλαγή δεδομένων βιοποικιλότητας και ενθαρρύνει τη βελτίωση της πρόσβασης σε αυτά. Η τρέχουσα εταιρική σχέση αποτελείται από περισσότερες από 200 δημόσιες και εθελοντικές οργανώσεις καθώς και μεμονωμένα μέλη.

Ο NBN Atlas διαθέτει σήμερα πάνω από 300 εκατομμύρια αρχεία ειδών από περισσότερα από 1.000 διαφορετικά σύνολα δεδομένων (Αύγουστος 2024). Τα δεδομένα του NBN Atlas είναι προσβάσιμα σε οποιονδήποτε ενδιαφέρεται για την άγρια ζωή του Ηνωμένου Βασιλείου, της Βόρειας Ιρλανδίας και του Νήσου Μαν, και μπορούν να αναζητηθούν σε πολλά διαφορετικά επίπεδα, επιτρέποντας την προβολή χαρτών διανομής και τη λήψη δεδομένων μέσω ποικιλίας διαδραστικών εργαλείων. Οι χάρτες μπορούν να προσαρμοστούν ανά περιοχή και ημερομηνία και να δείξουν αλλαγές στη διανομή ενός είδους.

Ο οργανισμός πιστεύει ότι, προσφέροντας εργαλεία για την πρόσβαση σε δεδομένα άγριας ζωής σε ψηφιακή και εύκολα ανταλλάξιμη μορφή και διευκολύνοντας την πρόσβαση στις απαραίτητες πληροφορίες, μπορούν να ληφθούν σοφές και τεκμηριωμένες αποφάσεις για την προστασία του φυσικού περιβάλλοντος, τόσο για το παρόν όσο και για τις μελλοντικές γενιές.

Ο NBN Trust διαθέτει μια ομάδα για τη διευκόλυνση και τον συντονισμό της ανάπτυξής του και διοικείται από ένα Συμβούλιο Επιστημόνων. Το NBN Trust είναι εγγεγραμμένη φιλανθρωπική οργάνωση..

## Παραπομπές


## Εξωτερικοί σύνδεσμοι
* 
* Ατλάς NBN (δεδομένα) 
* Δείτε τη στρατηγική εμπιστοσύνης του NBN 2022-2027
* Σύνδεσμος τοπικών κέντρων περιβαλλοντικών αρχείων - για περισσότερες πληροφορίες σχετικά με τα τοπικά κέντρα περιβαλλοντικής αρχής
* Εθνικό Φόρουμ Βιολογικής Καταγραφής

Κατηγορία:Οικολογικές οργανώσεις
Κατηγορία:Βιοποικιλότητα
Κατηγορία:Βιολογικές βάσεις δεδομένων
Ηλίας Κωστής

Ο **Ηλίας Κωστής** (27 Φεβρουαρίου 2003) είναι Έλληνας ποδοσφαιριστής που αγωνίζεται ως αμυντικός στην Ατλέτικο Μαδρίτης Β. Γεννημένος στην Ελλάδα, ήταν διεθνής με τις μικρές εθνικές ομάδες της Κύπρου μέχρι να ενταχθεί στην Εθνική ομάδα νέων Ελλάδας στις 4 Οκτωβρίου 2023.

## Καριέρα
Το 2019, ο Κωστής εντάχθηκε στις ακαδημίες της ισπανικής ομάδας Ατλέτικο Μαδρίτης.

## Προσωπική ζωή
Ο πατέρας του είναι ο Γεώργιος Κωστής, πρώην μέσος που αγωνίστηκε κυρίως στον Ηρακλή Θεσσαλονίκης στην Σούπερ Λιγκ Ελλάδας. Ο θείος του είναι ο Βαγγέλης Κωστής, επίσης πρώην ποδοσφαιριστής.

## Παραπομπές


## Εξωτερικοί σύνδεσμοι

* Ηλίας Κωστής στο Soccerway

Κατηγορία:Κύπριοι ποδοσφαιριστές
Κατηγορία:Έλληνες ποδοσφαιριστές
Κατηγορία:Ποδοσφαιριστές Εθνικής Κύπρου Κ16
Κατηγορία:Ποδοσφαιριστές Εθνικής Κύπρου Κ17
Κατηγορία:Ποδοσφαιριστές Εθνικής Κύπρου Κ19
Κατηγορία:Ποδοσφαιριστές Εθνικής Κύπρου Κ21
Κατηγορία:Ποδοσφαιριστές Εθνικής Ελλάδας Κ21
Κατηγορία:Ποδοσφαιριστές Ατλέτικο Μαδρίτης Β
Κατηγορία:Ποδοσφαιριστές Ατλέτικο Μαδρίτης
Κομητεία Άιρον (Γιούτα)

Η **Κομητεία Άιρον** () είναι κομητεία στην πολιτεία της Γιούτα των Ηνωμένων Πολιτειών Αμερικής. Κατά την απογραφή του 2020, ο πληθυσμός ήταν 57.289 κάτοικοι. Η διοικητική πρωτεύουσα (*έδρα*) είναι το Πάροβαν. και η μεγαλύτερη πόλη είναι το Σένταρ Σίτι.

Σύμφωνα με το Γραφείο Απογραφής των ΗΠΑ η κομητεία έχει συνολική  έκταση 3.301 τετραγωνικά μίλια (8.550 τ.χλμ), εκ των οποίων 3.297 τετραγωνικά μίλια (8.540 τ.χλμ) είναι στεριά και 4,4 τετραγωνικά μίλια (11 τ.χλμ) (0,1%) είναι νερό.

## Παραπομπές


Κατηγορία:Κομητείες της Γιούτα
Κομητεία Άιρον (Μίσιγκαν)

Η **Κομητεία Άιρον** () είναι κομητεία στην πολιτεία του Μίσιγκαν των Ηνωμένων Πολιτειών Αμερικής. Κατά την απογραφή του 2020, ο πληθυσμός ήταν 11.631 κάτοικοι.  Η διοικητική πρωτεύουσα (*έδρα*) είναι το Κρυσταλ Φολς. 

Η κομητεία οργανώθηκε το 1885, με την περιοχή να χωρίζεται από τις κομητείες Marquette και Menominee. Το 1890, ο πληθυσμός ήταν 4.432.  Πήρε το όνομά τηα από το πολύτιμο σιδηρομετάλλευμα που βρέθηκε εντός των συνόρων του. 

Σύμφωνα με το Γραφείο Απογραφής των ΗΠΑ, η κομητεία έχει έκταση 1.211 τετραγωνικά μίλια (3.140 τ.χλμ), εκ των οποίων 1.166 τετραγωνικά μίλια (3.020 τ.χλμ) είναι στεριά και 45 τετραγωνικά μίλια (120 τ.χλμ) είναι νερό.

## Παραπομπές


Κατηγορία:Κομητείες του Μίσιγκαν
Κομητεία Άιρον (Ουισκόνσιν)

Η **Κομητεία Άιρον** () είναι κομητεία στην πολιτεία του Ουισκόνσιν των Ηνωμένων Πολιτειών Αμερικής. Κατά την απογραφή του 2020, ο πληθυσμός ήταν 6.137,  καθιστώντας την την τρίτη λιγότερο πληθυσμιακή κομητεία στο Ουισκόνσιν. Η διοικητική πρωτεύουσα (*έδρα*) είναι το Χάρλεϊ.  Πήρε το όνομά της από το πολύτιμο σιδηρομετάλλευμα που βρέθηκε εντός των συνόρων της.  

Σύμφωνα με το Γραφείο Απογραφής των ΗΠΑ, η κομητεία έχει συνολική έκταση 919 τετραγωνικά μίλια (2.380 τ.χλμ), εκ των οποίων 758 τετραγωνικά μίλια (1.960 τ.χλμ) είναι στεριά και 161 τετραγωνικά μίλια (420 τ.χλμ) είναι νερό.

## Παραπομπές


Κατηγορία:Κομητείες του Ουισκόνσιν
Υδροστατική ισορροπία

μικρογραφία|300x300εσ|Αναπαράσταση ενός νέου πλανήτη σε κατάσταση υδροστατικής ισορροπίας

Στη μηχανική των ρευστών, **υδροστατική ισορροπία** ονομάζεται η κατάσταση ενός ρευστού σε ηρεμία, που συμβαίνει όταν εξωτερικές δυνάμεις, όπως η βαρύτητα, εξισορροπούνται από εσωτερικές δυνάμεις οι οποίες ασκούνται λόγω της πίεσης που αναπτύσσεται στο εσωτερικό του ρευστού. Για παράδειγμα, στη Γη, οι δυνάμεις που ασκούνται λόγω της κατακόρυφης βαροβαθμίδας εμποδίζουν τη βαρύτητα να συνθλίψει την ατμόσφαιρα σε ένα λεπτό, πυκνό στρώμα, ενώ με τη σειρά της η βαρύτητα εμποδίζει την ατμόσφαιρα να διασκορπιστεί στο διάστημα. Γενικά, η υδροστατική ισορροπία είναι ο παράγοντας που αναγκάζει τα ουράνια σώματα να τείνουν να λαμβάνουν σφαιρικό σχήμα.

Η υδροστατική ισορροπία είναι το κριτήριο που διακρίνει τους νάνους πλανήτες από τους αστεροειδείς και τα λοιπά μικρά σώματα του ηλιακού συστήματος και αποτελεί σημαντική έννοια στην αστροφυσική και την πλανητική γεωλογία. Αυτή η ισορροπία, σε συνδυασμό με την περιστροφική κίνηση, προσδίδουν στα σώματα ένα συμμετρικά στρογγυλεμένο (ελλειψοειδές) σχήμα, όπου τυχόν ακανόνιστα χαρακτηριστικά της επιφάνειας οφείλονται σε ένα σχετικά λεπτό στερεό φλοιό. Στο Ηλιακό Σύστημα υπάρχουν δεκάδες αντικείμενα τα οποία βρίσκονται σε υδροστατική ισοροπία, μεταξύ των οποίων ο Ήλιος, όλοι οι πλανήτες και οι νάνοι πλανήτες, καθώς και πολλοί από τους φυσικούς δορυφόρους των πλανητών και των νάνων πλανητών.

## Δείτε επίσης
* Μηχανική των ρευστών
* Υδροστατική
* Υδροστατική πίεση
* Βαρύτητα
* Πλανήτης
* Πλανήτης νάνος
* Αστεροειδής

## Παραπομπές


Κατηγορία:Μηχανική ρευστών
Κατηγορία:Ουράνια μηχανική
Κατηγορία:Υδροστατική
Κατηγορία:Αστρονομία
Κατηγορία:Αστροφυσική
Κομητεία Μέρσερ (Μιζούρι)

Η **Κομητεία Μέρσερ** () είναι κομητεία στην πολιτεία του Μιζούρι των Ηνωμένων Πολιτειών. Κατά την απογραφή του 2020, ο πληθυσμός ήταν 3.538,  καθιστώντας την τη δεύτερη λιγότερη πυκνοκατοικημένη κομητεία στο Μιζούρι. Έδρα της κομητείας είναι το Πρίνστον.  Η κομητεία οργανώθηκε στις 14 Φεβρουαρίου 1845 και ονομάστηκε από τον στρατηγό Τζον Μέρσερ του Επαναστατικού Πολέμου.

Σύμφωνα με το Γραφείο Απογραφής των ΗΠΑ, η κομητεία έχει συνολική έκταση 455 τετραγωνικά μίλια (1.180 km2), εκ των οποίων 454 τετραγωνικά μίλια (1.180 km2) είναι στεριά και 1,3 τετραγωνικά μίλια (3,4 km2) καλύπτονται από ύδατα (λίμνες, ποτάμια).

## Παραπομπές


Κατηγορία:Κομητείες του Μιζούρι